ঠাকুরগাঁওয়ে ব্রিজ ধসে ২ শ্রমিকের মৃত্যু, আহত ৪
ঠাকুরগাঁওয়ের হরিপুর উপজেলায় একটি পুরাতন ব্রিজ ভাঙার সময় ধসে পড়ে ২ শ্রমিক নিহত হয়েছেন। এ সময় আহত হয়েছেন আরও ৪ জন।







বৃহস্পতিবার দুপুরে জেলার হরিপুর উপজেলার বকুয়া ইউনিয়নের বুজরুক-কাদোশুকা গ্রামে এ মমার্ন্তিক ঘটনা ঘটে।




নিহতরা হলেন উপজেলার আমগাঁও ইউনিয়নের মশালডাঙ্গী গ্রামের সহবুলের ছেলে তরিকুল ইসলাম (২০) ও একই গ্রামের আবদুর রউফের ছেলে তজিবুর রহমান (৪৫)।
হরিপুর থানার ওসি আমিরুজ্জামান বলেন, পুরাতন ব্রিজ ভাঙার কাজ করছিলেন শ্রমিকরা। এ সময় ব্রিজের কিছু অংশ শ্রমিকদের ওপর ধসে পড়ে। এতে ঘটনাস্থলেই ২ জন মারা যান। ৪ জন শ্রমিক আহত হন। আহতদের হরিপুর উপজেলা স্বাস্থ্য কমপ্লেক্সে ভর্তি করা হয়েছে।
হরিপুর উপজেলা নির্বাহী কর্মকর্তা (ইউএনও) জেএম আরিফ বেগ ঘটনাস্থল পরিদর্শন করেছেন। তিনি বলেন, লাশ দাফনের জন্য দুটি পরিবারকে ১০ হাজার টাকা প্রদান করা হয়েছে।

ঠাকুরগাঁওয়ের হরিপুর উপজেলায় একটি পুরাতন ব্রিজ ভাঙার সময় ধসে পড়ে ২ শ্রমিক নিহত হয়েছেন। এ সময় আহত হয়েছেন আরও ৪ জন।